د افغانی سرې میاشتې ټولنې له لوری ارزګان ولایت کې د (800) اته سوه، بې سرپرسته کورنیو ته د نقدی مرستې د وېش په موخه سروی په شفاف او منظم ډول پای ته ورسیدل! جمعه د روان ۱۴۴۴ هجرې قمری کال د ذوالحجې د میاشتې ۴ مه نیټه، چی د ۱۴۰۲ لمریز کال د چنګاښ میاشتې د ۲ مې نیټې سره سمون لری، د ارزګان ولایت د افغانی سرې میاشتې ټولنې نماینده ګۍ ریاست کارمندانو، رضاکارانو د شهیدانو معلولینو چارو ریاست او یو شمېر نورو مسؤلینو په همکارۍ د ارزګان په مرکز ترینکوټ او شپږو ولسوالیو کې د (800) اته سوه، بې سرپرسته کونډیانو کورنیو سروی په شفاف او منظم ډول د(ODK Collect) اپلیکېشن په مټ ترسره او پای ته ورسیدل،چی هرې یوې بې سرپرسته کورنۍ ته (8500) اته زره پنځه سوه، افغانۍ، چی ټولټال (6800000) شپږ میلونه اته لکه افغانۍ نقدی مرسته کېږی په نېژدې وخت کې توزیع سی. د یادونې وړ ده، چی د سروې په جریان کې د ارزګان نماینده ګۍ ریاست رئیس مولوی ثناء الحق حقانی له لوری د ټولو ټیمونو څخه په ساحو کې وخت پر وخت لیدنه هم ترسره سوې ده. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!